CELEX: 32021R1692
Language: sl
Date: 2021-09-21 00:00:00
Title: Izvedbena uredba Komisije (EU) 2021/1692 z dne 21. septembra 2021 o spremembi prilog V, XIV in XV k Izvedbeni uredbi (EU) 2021/404 glede vnosov za Bocvano na seznamih tretjih držav, iz katerih je dovoljen vstop pošiljk perutnine, zarodnega materiala perutnine ter svežega mesa in mesnih proizvodov iz perutnine in pernate divjadi v Unijo (Besedilo velja za EGP)

22.9.2021   
               
               
                  SL
               
               
                  Uradni list Evropske unije
               
               
                  L 334/9
               
            
         IZVEDBENA UREDBA KOMISIJE (EU) 2021/1692
         z dne 21. septembra 2021
         o spremembi prilog V, XIV in XV k Izvedbeni uredbi (EU) 2021/404 glede vnosov za Bocvano na seznamih tretjih držav, iz katerih je dovoljen vstop pošiljk perutnine, zarodnega materiala perutnine ter svežega mesa in mesnih proizvodov iz perutnine in pernate divjadi v Unijo
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) ter zlasti člena 230(1) Uredbe,
         ob upoštevanju naslednjega:
         
                     (1)
                  
                  
                     Uredba (EU) 2016/429 med drugim določa zahteve za zdravstveno varstvo živali za vstop pošiljk živali, zarodnega materiala in proizvodov živalskega izvora v Unijo ter se uporablja od 21. aprila 2021. Ena od navedenih zahtev za zdravstveno varstvo živali je, da morajo navedene pošiljke prihajati iz tretje države, z njenega ozemlja ali območja ali iz njenega kompartmenta, ki je na seznamu v skladu s členom 230(1) navedene uredbe.
                  
               
                     (2)
                  
                  
                     Delegirana uredba Komisije (EU) 2020/692 (2) dopolnjuje Uredbo (EU) 2016/429 glede zahtev za zdravstveno varstvo živali za vstop pošiljk določenih vrst in kategorij živali, zarodnega materiala in proizvodov živalskega izvora iz tretjih držav, z njihovih ozemelj ali območij ali, v primeru živali iz akvakulture, iz njihovih kompartmentov v Unijo. Delegirana uredba (EU) 2020/692 določa, da pošiljke živali, zarodnega materiala in proizvodov živalskega izvora, ki spadajo na njeno področje uporabe, lahko vstopijo v Unijo le, če prihajajo iz tretje države, z njenega ozemlja ali območja ali iz njenega kompartmenta s seznama za določene vrste in kategorije živali, zarodnega materiala in proizvodov živalskega izvora v skladu z zahtevami za zdravstveno varstvo živali iz navedene delegirane uredbe.
                  
               
                     (3)
                  
                  
                     Izvedbena uredba Komisije (EU) 2021/404 (3) določa sezname tretjih držav, njihovih ozemelj ali območij ali kompartmentov, iz katerih je dovoljen vstop navedenih vrst in kategorij živali, zarodnega materiala in proizvodov živalskega izvora, ki spadajo na področje uporabe Delegirane uredbe (EU) 2020/692, v Unijo.
                  
               
                     (4)
                  
                  
                     Natančneje, priloge V, XIV in XV k Izvedbeni uredbi (EU) 2021/404 določajo sezname tretjih držav, njihovih ozemelj ali območij, s katerih je dovoljen vstop pošiljk perutnine, zarodnega materiala perutnine ter svežega mesa in mesnih proizvodov iz perutnine in pernate divjadi v Unijo.
                  
               
                     (5)
                  
                  
                     Bocvana je 6. septembra 2021 Svetovno organizacijo za zdravje živali (OIE) obvestila o izbruhu visokopatogene aviarne influence. Navedeni izbruh se nahaja v okrožju Kgatleng v navedeni tretji državi in je bil 27. avgusta 2021 potrjen z laboratorijsko analizo (RT-PCR).
                  
               
                     (6)
                  
                  
                     Seznami tretjih držav, njihovih ozemelj ali območij, ki so določeni v Prilogi V, del 1, in Prilogi XIV, del 1, ter v Prilogi XV, del 1, oddelek A, k Izvedbeni uredbi (EU) 2021/404 določajo, da je dovoljen vstop pošiljk perutnine, zarodnega materiala perutnine ter svežega mesa in mesnih proizvodov perutnine in pernate divjadi iz Bocvane v Unijo. Poleg tega se v Prilogi XV, del 1, oddelek A, k Izvedbeni uredbi (EU) 2021/404 trenutno ne zahteva nobena od obdelav za zmanjšanje tveganja za vstop pošiljk mesnih proizvodov tekačev iz navedene tretje države v Unijo.
                  
               
                     (7)
                  
                  
                     Zaradi tveganja vnosa visokopatogene aviarne influence v Unijo, povezanega z vstopom pošiljk perutnine, zarodnega materiala perutnine ter svežega mesa in mesnih proizvodov perutnine in pernate divjadi iz Bocvane, in ker ni jamstev, ki bi omogočala regionalizacijo navedene tretje države, vstop takih pošiljk v Unijo ne bi smel biti več dovoljen. Poleg tega bi bilo treba za vstop pošiljk mesnih proizvodov tekačev iz navedene tretje države v Unijo zahtevati obdelavo za zmanjšanje tveganja D v skladu s Prilogo XXVI k Delegirani uredbi (EU) 2020/692.
                  
               
                     (8)
                  
                  
                     Vnose za Bocvano na seznamih tretjih držav, njihovih ozemelj ali območij v tabelah v Prilogi V, del 1, in Prilogi XIV, del 1, ter v tabeli v Prilogi XV, del 1, oddelek A, k Izvedbeni uredbi (EU) 2021/404 bi bilo zato treba spremeniti, da se upoštevajo trenutne epidemiološke razmere v navedeni tretji državi.
                  
               
                     (9)
                  
                  
                     Priloge V, XIV in XV k Izvedbeni uredbi (EU) 2021/404 bi bilo zato treba ustrezno spremeniti.
                  
               
                     (10)
                  
                  
                     Ob upoštevanju trenutnih epidemioloških razmer v zvezi z visokopatogeno aviarno influenco v Bocvani bi morale spremembe Izvedbene uredbe (EU) 2021/404, ki se uvedejo s to uredbo, začeti veljati čim prej.
                  
               
                     (11)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloge V, XIV in XV k Izvedbeni uredbi (EU) 2021/404 se spremenijo v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 21. septembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 84, 31.3.2016, str. 1.
         
            (2)  Delegirana uredba Komisije (EU) 2020/692 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za vstop pošiljk nekaterih živali, zarodnega materiala in proizvodov živalskega izvora v Unijo ter za njihove premike in ravnanje z njimi po vstopu (UL L 174, 3.6.2020, str. 379).
         
            (3)  Izvedbena uredba Komisije (EU) 2021/404 z dne 24. marca 2021 o določitvi seznamov tretjih držav, njihovih ozemelj ali območij, s katerih je dovoljen vstop živali, zarodnega materiala in proizvodov živalskega izvora v Unijo v skladu z Uredbo (EU) 2016/429 Evropskega parlamenta in Sveta (UL L 114, 31.3.2021, str. 1).
      
      
         
            PRILOGA
            Priloge V, XIV in XV k Izvedbeni uredbi (EU) 2021/404 se spremenijo:
            
                        (1)
                     
                     
                        v Prilogi V, del 1, se vnos za Bocvano nadomesti z naslednjim:
                        
                                    „BW
                                    
                                    Bocvana
                                 
                                 
                                    BW-0
                                 
                                 
                                    matični tekači in proizvodni tekači
                                 
                                 
                                    BPR
                                 
                                 
                                    P1
                                 
                                 
                                    C
                                 
                                 
                                    27.8.2021
                                 
                                 
                                     
                                 
                              
                                    enodnevni piščanci tekačev
                                 
                                 
                                    DOR
                                 
                                 
                                    P1
                                 
                                 
                                    C
                                 
                                 
                                    27.8.2021
                                 
                                 
                                     
                                 
                              
                                    jajca, prosta specificiranih patogenov
                                 
                                 
                                    SPF
                                 
                                 
                                     
                                 
                                 
                                     
                                 
                                 
                                     
                                 
                                 
                                     
                                 
                              
                                    valilna jajca tekačev
                                 
                                 
                                    HER
                                 
                                 
                                    P1
                                 
                                 
                                    C
                                 
                                 
                                    27.8.2021“
                                 
                                 
                                     
                                 
                              
                  
                        (2)
                     
                     
                        v Prilogi XIV, del 1, se vnos za Bocvano nadomesti z naslednjim:
                        
                                    „BW
                                    
                                    Bocvana
                                 
                                 
                                    BW-0
                                 
                                 
                                    sveže meso tekačev
                                 
                                 
                                    RAT
                                 
                                 
                                    P1
                                 
                                 
                                    C
                                 
                                 
                                    27.8.2021“
                                 
                                 
                                     
                                 
                              
                  
                        (3)
                     
                     
                        v Prilogi XV, del 1, oddelek A, se vnos za Bocvano nadomesti z naslednjim:
                        
                                    „BW
                                    
                                    Bocvana
                                 
                                 
                                    BW-0
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    B
                                 
                                 
                                    ni dovoljeno
                                 
                                 
                                    D
                                 
                                 
                                    ni dovoljeno
                                 
                                 
                                    
                                       MPST“